06/03/2018 | Administración LocalMunicipal
Coirós
Bases de convocatoria da contratación temporal dun axente de igualdade

(Aprobadas por Resolución da Alcaldía de data 1 de marzo de 2018) A provisión polo procedemento de oposición, en quenda libre, dun (1) posto de técnico/a de axente de igualdade que prestará servizo no Concello de Coirós, en réxime de contratación laboral temporal, consonte á subvención concedida ao abeiro da Resolución do 29 de decembro de 2017, da Secretaría Xeral da Igualdade, pola que se establecen as bases reguladoras das subvencións ás entidades locais da Comunidade Autónoma de Galicia para a promoción da igualdade, de forma individual e mediante o sistema de xestión compartida, cofinanciadas polo Fondo Social Europeo (FSE) con cargo ao programa operativo FSE Galicia 2014-2020, e se procede á súa convocatoria no ano 2018 (DOG núm.15 do 22 de xaneiro de 2018). As FUNCIÓNS do posto son: a) Difusión e sensibilización cidadá acerca da vixencia e aplicación do principio de igualdade entre mulleres e homes e da necesidade da consecución de igualdade de dereitos e de integración social do colectivo LGTBI. b) Actuacións de dinamización, cara á integración da perspectiva de xénero nos programas e actuacións que desenvolve a entidade local, así como o establecemento de canles de comunicación e colaboración con outros axentes presentes no territorio e que poidan ser de interese para o desenvolvemento das actividades do centro no ámbito educativo, sanitario, etc. c) Fomento do asociacionismo, especialmente de mulleres e do colectivo LGTBI e de actividades encamiñadas á súa integración efectiva en todos os ámbitos da vida social e económica. d) Deseño e realizacións de clubs de lectura, para facer visible o principio de igualdade e as cuestión de xénero. e) Implementación e avaliación de plans de igualdade municipais. f) Impulsar a incorporación da perspectiva de xénero nas políticas públicas municipais. g) Deseñar e realización de programas de acceso ás novas tecnoloxías para as mulleres do eido rural h) Deseñar e desenvolver obradoiros de igualdade nos centros escolares do municipio. I) Participación nas actividades do CIM. j) Colaboración na elaboración de memorias e documentos. k) Calquera outra función que, dentro do seu ámbito de actuación, lle encomende a persoa que exerce a dirección do CIM A modalidade de contratación será a de contrato laboral temporal “contrato para obra ou servizo determinado” previsto no artigo 15.1. a do Real Decreto Lexislativo 1/1995, de 24 de marzo, polo que se aproba o texto refundido do estatuto dos traballadores, modificado pola Lei 35/2010, de 17 de setembro (BOE do 18 de setembro), no artigo 2 do Real Decreto 2720/1998, de 18 de decembro e estará vinculado ao financiamento do servizo por parte da Xunta de Galicia, de tal xeito que o contrato declararase extinguido no suposto de que o Concello de Coirós deixe de prestar este servizo por calquera motivo incluída a falta de financiamento externo do mesmo, antes da data de remate que se fixe. A duración do contrato será ata o 31 de marzo de 2019. Posto: Axente de igualdade. Grupo II As retribucións do posto serán de 993,38 euros brutos mensuais (Incluída prorrata pagas) A xornada laboral será a tempo parcial (30 horas semanais). Para poder participar no proceso selectivo, as persoas aspirantes haberán de reunir os seguintes REQUISITOS: a) Ser español/a ou nacional doutro Estado, estes últimos, de acordo co disposto no artigo 57 do EBEP. b) Ter cumpridos 16 anos de idade e non exceder a idade máxima de xubilación forzosa. c) Non ter sido separada mediante expediente disciplinario do servizo de calquera das Administracións Públicas, nin estar incursa en causa de incapacidade ou incompatibilidade para o exercicio de funcións públicas de conformidade coa Lei 53/1984, do 26 de decembro, de incompatibilidades do persoal ao servizo das Administracións Públicas. Idénticos requisitos seralles esixido aos nacionais dos demais estados membros da Unión Europea no seu caso. d) Non padecer enfermidade ou eiva física que impida o desempeño das correspondentes funcións. e) Estar en posesión do título universitario de Diplomatura, licenciatura ou grado ( ou ter finalizados os estudios e abonados os dereitos para a súa obtención). f) Ter formación mínima de 200 horas en materia de igualdade por razón de xénero, en igualdade de oportunidades por razón do xénero ou como axente de igualdade, con perspectiva de xénero e políticas de igualdade de oportunidades, realizadas nun mesmo curso e certificadas por Administracións públicas, universidades ou fundacións universitarias. No caso de titulacións obtidas no estranxeiro deberase estar en posesión da credencial que acredite a súa homologación. Os requisitos anteriores deberanse reunir con referencia ao último día do prazo de presentación de instancias. As instancias de participación, dirixidas ao señor Alcalde do Concello de Coirós, presentaranse no Rexistro Xeral do Concello, en horario de oficina, durante o prazo de 5 días hábiles contados a partir do día seguinte ao de publicación do anuncio da convocatoria no Boletín Oficial da Provincia. A estes efectos se informa de que este Concello de Coirós está integrado no Servizo de Interconexión de Rexistros (SIR). Poderán tamén remitirse na forma determinada no artigo 16 da Lei 39/2015, de 1 de octubre, do Procedimiento Administrativo Común das Administracións Públicas. Co obxecto de coñecer a presentación das instancias noutros rexistros ou en correos e poder realizar o seu seguimento, nestes supostos, as persoas solicitantes deberán comunicalo durante o mesmo prazo de presentación de instancias, remitindo copia da solicitude presentada e xa rexistrada, mediante algunha das seguintes opcións: 1. Fax ao número: 981 79 62 56 2. Correo electrónico dirixido a: coiros@coiros. es indicando como asunto: proceso axente de igualdade. Neste suposto enviarase copia escaneada da solicitude rexistrada. Modelo de instancia: As persoas aspirantes teñen a súa disposición un modelo de instancia de participación nesta proba selectiva que poderán solicitar persoalmente ou descargalo na páxina web do Concello de Coirós, www.coiros.es.As persoas aspirantes farán constar na instancia que reúnen tódolos requisitos sinalados na Base 3, e achegarán inescusablemente os seguintes documentos: - Fotocopia do DNI ou documento identificativo en vigor. - Fotocopia compulsada do título universitario. - Fotocopia compulsada da formación acreditada. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das bases desta convocatoria.1.- Rematado o prazo de presentación de instancias, o Alcalde ditará resolución que se publicará no Taboleiro de Edictos do Concello e na páxina web municipal: www.coiros.es, declarando aprobada a listaxe provisional de persoas admitidas e excluídas, con indicación, se é o caso, das causas de exclusión e outorgando o prazo improrrogable de 3 días hábiles seguintes á publicación da dita resolución, para presentar as reclamacións oportunas ou emenda de defectos, nos termos do art.68 da Lei 39/2015, de 1 de octubre de Procedimiento Administrativo Común de las Administracioens Públicas (LPACAP). De non existir persoas excluídas, aprobarase con carácter definitivo a listaxe de admitidas.2.- Transcorrido o prazo de emenda de defectos, o Alcalde elevará a definitiva a listaxe provisional, no caso de non presentarse reclamacións, ou resolverá as reclamacións e declarará aprobada a listaxe definitiva de persoas admitidas e excluídas, que se publicará no Taboleiro de Edictos do Concello e na páxina web municipal: www.coiros.es. O Tribunal estará formado por un Presidente, Secretario (O da Corporación ou en quen delegue) e 2 vogais, designándose unha persoa suplente para cada unha das persoas integrantes. A designación dos membros do Tribunal, titulares e suplentes, farase na resolución da Alcaldía pola que se aprobe a listaxe definitiva de admitidos/as e excluídos/as, de conformidade co establecido no artigo 60 do EBEP. Todos os vogais deberán contar con nivel de titulación igual ou superior á esixida para o acceso á praza. O Tribunal non poderá constituírse nin actuar sen a asistencia de como mínimo tres membros (titulares ou suplentes, indistintamente). En todo caso, será precisa a asistencia do presidente e do secretario. Os membros do tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 23 da Lei 40/2015, de 1 de octubre, de Réximen Xurídico del Sector Público (LRXSP) ou tivesen realizado tarefas de preparación a probas selectivas nos cinco anos anteriores á publicación da convocatoria. Asemade, as persoas aspirantes poderán recusar ós membros do tribunal cando concorran as ditas circunstancias, segundo o disposto no artigo 24 da mesma lei. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. O Tribunal poderá dispoñer a incorporación de persoas asesoras especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O seu nomeamento realizarase por resolución da Alcaldía. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. A resolución da Alcaldía aprobatoria da listaxe definitiva de persoas admitidas e a composición do tribunal, que se publicará no taboleiro de anuncios do Concello e na páxina web municipal: www.coiros.es, fixará tamén a data e máis a hora na que deberá constituírse o tribunal, así como o día e a hora para o comezo das probas selectivas. Esta publicación efectuarase cunha antelación mínima de 48 horas do comezo das probas selectivas. As persoas aspirantes concorrerán provistos do seu DNI ou documento fidedigno acreditativo da súa identidade a xuízo do tribunal, e serán convocadas en chamamento único, que dando excluídos da oposición as que non comparezan, agás casos de forza maior debidamente xustificados e apreciados libremente polo Tribunal. A orde de actuación das persoas aspirantes será alfabético. O Tribunal, polos medios que considere oportunos, velará polo mantemento do anonimato das persoas aspirantes na realización e corrección dos exercicios escritos. O procedemento de selección será nunha única fase: a fase de oposición. Esta fase constará dun exercicio dividido en dúas partes obrigatorias, sendo necesario obter como mínimo 25 puntos en cadansúa parte, sendo a puntuación final do exercicio a suma de ambas partes. Ambas partes do exercicio realizaranse o mesmo día. Primeira parte.- Consistirá en contestar por escrito a un cuestionario tipo test de 50 preguntas e catro de reserva con tres respostas alternativas, das que só unha será a correcta, baseadas no temario do anexo I. Cada resposta correcta valorarase con un (1) punto. Cada resposta incorrecta restará 0,25 puntos. As respostas en branco non puntuarán. Esta parte do exercicio cualificarase de 0 a 50 puntos, sendo necesario obter 25 puntos como mínimo para que o tribunal califique a segunda parte do exame. O tempo máximo será de 60 minutos. Segunda parte.- A segunda parte do exame, consistirá no deseño dun proxecto relacionado con algunha das funcións do posto de axente de igualdade do Concello de Coirós. A puntuación será de 0 a 50 puntos. O tempo máximo para a realización por escrito desta parte será de 60 minutos. Cualificación definitiva.- A cualificación final do proceso selectivo estará determinada pola suma total das puntuacións obtidas nos dous exercicios da fase de oposición, tendo en conta a necesidade de puntuación mínima na primeira parte do exercicio. De producirse empate na puntuación final, dirimirase a favor da persoa que acadara maior puntuación no primeiro exercicio. De continuar o empate, computarase as horas de formación presentadas, dirimíndose a favor da persoa que presentase máis horas de formación en relación ao apartado f) dos requisitos. O Tribunal publicará no Taboleiro de Edictos da Corporación e na páxina web municipal: www.coirós.es no mesmo día en que se acorde, a relación de puntuacións outorgadas e elevará á Alcaldía proposta da persoa candidata para a formalización do contrato, a favor da aspirante posuidora da puntuación máis alta, xunto coa acta da sesión. No prazo de 3 días hábiles a contar desde a publicación do resultado da selección, a persoa seleccionada deberá xustificar que reúne os requisitos esixidos na convocatoria, presentando os documentos que acrediten que cumpren todos e cada un dos requisitos esixidos na Base 3 desta convocatoria. Entre eles, certificado médico en vigor en impreso oficial do Colexio de Médicos e asinado por un colexiado en exercicio, no que se faga constar expresamente que: “o interesado/a reúne as condicións precisas para realizar as funcións establecidas na convocatoria dun (1) posto de axente de igualdade do Concello de Coirós do ano 2018/9. Noutro caso, salvo caso de forza maior, quedarán anuladas tódalas súas actuacións, sen prexuízo das responsabilidades en que incorrera por falsidade, e a proposta entenderase realizada a favor do seguinte na relación aos puntos obtidos. Cumpridos os requisitos sinalados, a Alcaldía procederá a formalizar o correspondente contrato coa persoa seleccionada. Ata a formalización do contrato, a persoa seleccionada non terán dereito a percepción económica ningunha. O extracto desta resolución coa indicación da persoa aspirante seleccionada será obxecto da publicación no taboleiro de anuncios da Casa do Concello. A persoa contratada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedará sometida a un período de proba, co alcance previsto no artigo 14 do Estatuto dos Traballadores. Primeira.- Para todo o non previsto nestas Bases será de aplicación supletoria o establecido na Lei 7/1985, do 2 de abril, reguladora das Bases de Réxime Local, na Lei 5/1997, do 22 de xullo, reguladora de Administración Local de Galicia, no Real Decreto 896/1991, do 7 de xuño, no Real Decreto 364/1995 e demais lexislación vixente de aplicación. Segunda.- Agás a convocatoria, que se publicará segundo se establece na Base 3, os sucesivos actos e comunicacións que se deriven da celebración deste proceso selectivo faranse públicos só a través do Taboleiro de Anuncios da Casa do Concello ou a páxina web municipal www.coiros.es.” 1. Constitución Española de 1978. Dereitos fundamentais e liberdades públicas: contido esencial. Dereitos e deberes dos cidadáns.2. Estatuto de Autonomía de Galicia. As institucións da comunidade autónoma: o Parlamento. O Consello da Xunta. O/a presidente/a.3. O procedemento administrativo xeral. O silencio administrativo.4. Os contratos administrativos. Natureza, carácteres e clases. Elementos. Formas de contratación. OLE 5. O réxime local: Regulación xurídica. O municipio: concepto e elementos. O termo municipal de Coirós.6. O estatuto básico do empregado público. Concepto e clases de empregados públicos. Dereitos e deberes. Código de conduta. Réxime de incompatibilidades.7. Lei orgánica 3/2007, de 22 de marzo, para a igualdade efectiva de mulleres e homes.8. Lei orgánica 1/2004, de 28 de decembro, de medidas de protección integral contra a violencia de xénero.9. O Regulamento (UE) 2016/679 do Parlamento Europeo e do Consello de 27 de abril de 2016 relativo á protección das personas físicas no que respecta ao tratamiento de datos persoais e á libre circulación destes datos.10. Lei 2/2014, do 14 de abril, pola igualdade de trato e a non discriminación de lesbianas, gais, transexuais, bisexuais e intersexuais en Galicia.11. Recursos e programas específicos (igualdade e violencia de xénero) na Comunidade Autónoma de Galicia. Decreto 130/2016, do 15 de setembro, polo que se establecen os requisitos e o procedemento para o recoñecemento e acreditación dos centros de información á muller de titularidade das entidades locais de Galicia 12. Lei 11/2007, do 27 de xullo, galega para a prevención e o tratamento integral da violencia de xénero.13. Lei 31/1995, de Prevención de Riegos Laborais. Nocións básicas de seguridade e hixiene no traballo.14. Patriarcado, sexo e xénero, roles e estereotipos. Igualdade formal, igualdade real, equidade de xénero e igualdade de oportunidades. Discriminacións directas e indirectas 15. As mulleres no ámbito rural. O caso de Galicia.16. O acoso sexual: consideracións xerais sobre o acoso sexual no ámbito laboral. Prevención e actuación. Aspectos legais.17. Conciliación da vida familiar e laboral. Dobre xornada. Permisos de maternidade e paternidade. Lactación. Excedencias.18. Conferencias mundiales. Convencións para a eliminación de todalas formas de discriminación contra as mulleres e recomendacions. Políticas públicas de igualdade de oportunidades desde a Unión Europea. Programas de Acción e Fondos Europeos.19. Plans de Igualdad. Plans de igualdade na administración local. V Plan do Goberno galego para a igualdade entre mulleres e homes.20. Coeducación. Educar en igualdade. Educación non sexista 21. O sexismo na comunicación. Alternativas para unha comunicación non sexista.22. A dinámica de grupos. Técnicas de dinámica e dirección de grupos. Aplicación no contorno laboral. O traballo en equipa. Interdisciplinariedade 23. A calidade nos servizos públicos. A atención á cidadanía. Coirós 28 de febreiro de 2018 O ALCALDE Asdo.: Francisco Quintela Requeijo